03/05/2013 | Administración LocalMunicipal
Irixoa
Aprobación definitiva regulación Comunidade Intermunicipal Lambre-Mandeo

De acordo co establecido na Lei 7/1985, de 2 de abril, de Bases do Réxime Local, procédese á publicación íntegra do texto do convenio regulador da comunidade intermunicipal Lambre-Mandeo, aprobado por acordo plenario do 27-2-2013 (definitivo ao non presentarse alegacións no período de exposición pública). Entre a Deputación Provincial da Coruña e os concellos participantes procederase á posta en marcha da comunidade. A Coruña,. de. de 2013 D. Diego Calvo Pouso, presidente da Deputación Provincial da Coruña, D. … alcalde-presidente do Concello de Aranga D. … alcalde-presidente do Concello de Irixoa D. … alcalde-presidente do Concello de Monfero e D. alcalce-presidente do Concello de Vilarmaior O escenario socioeconómico que se presenta en Galicia, en España e na maioría dos países da nosa contorna a partir da primeira década do século XXI, fai por completo necesario intensificar os esforzos das administracións para adaptarse ao novo escenario. Os actuais escenarios orzamentarios, pero tamén os económicos, son por completo diferentes dos que existiron non soamente nos últimos anos, senón probablemente nas últimas décadas. A baixada dos ingresos derivados da redución da actividade económica, as esixencias do servizo da débeda pública, e a demanda de servizos públicos de calidade preséntannos ante escenarios descoñecidos. Máis ca nunca, desde as administracións públicas debe facerse un esforzo na dirección da eficiencia, da calidade e da sostibilidade dos servizos públicos. No ámbito da administración local, o papel das deputacións provinciais revélase por completo necesario para axudarlles aos concellos – aos pequenos municipios- a adaptarse a estes novos escenarios, para manter os servizos públicos municipais e posibilitar que os ámbitos locais sexan atractivos para o desenvolvemento económico e a creación de emprego. Este acompañamento institucional da deputación cos municipios faise desde unha profunda implicación e converxencia de competencias e intereses. Para unha deputación provincial ningún problema local lle é alleo. É amplamente coñecido o feito de que a xestión conxunta dos servizos públicos comporta reducións efectivas nos custos (por economía de escala e distribución de custos fixos), pola mellora operativa dos propios servizos (reordenación en ámbito territorial superior), así como polo acceso a mellores condicións de execución ou contratación. Resulta claro que a cooperación intermunicipal é un dos factores estratéxicos máis potentes para avanzar na eficiencia, calidade e sostibilidade dos servizos públicos. Existen diversos sistemas de cooperación intermunicipal, desde os máis formalizados como son os consorcios ou mancomunidades, ata algúns menos formalizados como acordos ou prestacións de servizos puntuais. Os modelos máis formalizados teñen a vantaxe da estabilidade territorial e temporal, mentres que posúen a desvantaxe de representar novas entidades locais co que significa no tocante a rixidez na xestión e posible demanda de novos recursos para o seu operativo. No outro extremo, os modelos menos formalizados non teñen estabilidade temporal nin por tanto proxección estratéxica, pero tampouco significan a creación de novas entidades locais nin esixen en calquera caso novos recursos humanos nin materiais. Entre ambos os extremos, a Deputación Provincial da Coruña, propón como unha vía intermedia o desenvolvemento de comunidades intermunicipais de servizos públicos consorciados. Unha decisión que está acorde plenamente co acordo da Comisión Nacional de Administración Local do 25 de xaneiro de 2012 no que se adoptan medidas extraordinarias e compromisos en materia de reordenación e racionalización do sector público local. Estas comunidades intermunicipais estarán constituídas por un número reducido de municipios (ata un máximo de cinco, de forma xeral) e poboación (ata un máximo de 25.000 habitantes, como cifra orientativa) que articulan un espazo estable de cooperación intermunicipal sobre a base dun convenio marco, do que se desprenden os convenios específicos para cada un dos servizos municipais consorciados que sexan acordados. A Deputación participará activamente na vida desas comunidades intermunicipais mediante a súa participación nos convenios marco e específicos, cunha especial dedicación de medios humanos e técnicos para o asesoramento e eventual desenvolvemento ou mesmo xestión dos servizos que lle fosen requiridos pola comunidade intermunicipal. A comunidade intermunicipal terá un nome como identificador territorial. A sede e cargos – en ningún caso retribuídos- serán rotatorios entre os municipios integrantes. Non terá personalidade xurídica, nin persoal, nin medios materiais propios nin adscritos. Trátase dun espazo virtual de cooperación intermunicipal estable e indefinido no tempo, fomentado e apoiado pola Deputación provincial. Á hora de incorporar os servizos, e para cada un deles, a Deputación realizará un estudo xurídico, económico e técnico previo para definir e tratar baixo que modalidade e en que condicións económicas pode realizarse do modo máis eficiente e sostible o servizo de que se trate, incluíndo tanto os custos do servizo como as necesidades do seu financiamento, de maneira que se garantan os principios de eficiencia, calidade e sostibilidade económica servizo a servizo. Unha vez aprobado este modelo específico para cada servizo de cooperación polos municipios, pasará a implantarse no territorio dos concellos que integran a comunidade intermunicipal. Sen ánimo excluínte, os servizos que poderían someterse a cooperación ou consorciarse dentro da comunidade intermunicipal serán: fomento de actividades económicas e emprego, fomento do turismo, servizos educativos, actividades recreativas e culturais, actividades deportivas, abastecemento e depuración de augas residuais, recollida e tratamento de residuos sólidos urbanos, conservación de vías e espazos públicos, servizos técnico-urbanísticos, servizos técnico-administrativos, asistencia sanitaria, ou asistencia social. Nesta situación, os municipios limítrofes de xx, xx e xx, conscientes da necesidade de profundar nos espazos de cooperación intermunicipal sen que iso signifique maiores gastos nin compromisos económicos, e na necesidade de garantir a eficiencia, calidade e sostibilidade dos servizos públicos, No ámbito das súas competencias, a sinatura do presente convenio marco para a prestación de servizos públicos consorciados, de acordo coas seguintes BASES: 1. Os concellos de Aranga, Irixoa, Monfero e Vilarmaior, xuntamente coa Deputación Provincial da Coruña, de conformidade coas potestades conferidas ás corporacións locais na Lei 7/85 de bases de réxime local e na Lei 5/97 de administración local de Galicia, regulan mediante o presente convenio unha comunidade intermunicipal que permita a xestión de servizos públicos consorciados, cos fins de competencia municipal que se expresan na base terceira.2. O presente convenio formúlase consonte co disposto nos artigos 109.1, e 114-117 da Lei 5/1997, de 22 de xullo, de administración local de Galicia.3. A comunidade intermunicipal de servizos públicos consorciados é un espazo virtual de cooperación municipal para permitir a xestión compartida de servizos públicos. En ningún caso a comunidade intermunicipal terá a consideración de persoa xurídica propia e independente das entidades locais que a integran, non disporá de orzamento, nin de medios persoais ou materiais propios ou adscritos.1. O presente convenio de servizos públicos consorciados é, ao abeiro da relación xurídica convencional de natureza administrativa, un espazo virtual de cooperación intermunicipal estable e indefinido no tempo, que se establece entre os concellos limítrofes de Aranga, Irixoa, Monfero e Vilarmaior, coa participación da Deputación Provincial da Coruña.2. A natureza deste acordo, tal como está expresada no apartado anterior, en ningún caso supón a creación dunha persoa xurídica nova nin diferenciada das entidades asinantes ou das que se adhiran nun futuro.3. A interpretación das dúbidas que puideran xurdir na aplicación do presente convenio marco corresponderlle ao Consello de dirección, logo dos informes previos emitidos polos funcionarios das corporacións locais que se designen en cada caso en razón da natureza do asunto e da competencia funcional.1. As presentes bases teñen por obxecto establecer as condicións que permitan agrupar os medios persoais e materiais e recursos económicos das corporacións locais participantes a fin de exercer de forma conxunta e coordinada as competencias propias que lles corresponden en materia de prestación de servizos públicos.2. Os servizos concretos que, unha vez realizado pola Deputación, de conformidade co procedemento regulado na base sétima, o correspondente estudo xurídico, económico e técnico con proposta de forma máis adecuada de xestión (memoria e programa de actuación), sexan aprobados polo Consello de dirección que se regula na base oitava, a partir do momento no que sexan ratificados polas corporacións interesadas, segundo o procedemento previsto na base sétima, serán xestionados conxuntamente nas condicións que se establezan.3. Os servizos xestionados conxuntamente rexeranse polos principios de austeridade, economía, calidade, eficacia, eficiencia e sustentabilidade, empregándose para a súa prestación os medios humanos e materiais dos concellos e, no seu caso, da Deputación provincial.4. Sendo un dos fins deste convenio marco a eficiencia na prestación dos servizos, procurarase a coordinación das actuacións dos concellos e da Deputación coa Administración xeral do Estado, coa Comunidade Autónoma de Galicia e outras entidades públicas dependentes destas, evitando en todo momento a duplicidade de actuacións no mesmo ámbito funcional.1. A prestación consorciada de servizos a que se refire o presente convenio marco desenvolverá as súas actuacións no ámbito territorial dos termos municipais dos concellos de Aranga, Irixoa, Monfero e Vilarmaior.2. A actuación poderá estenderse ás materias de competencia municipal como fomento de actividades económicas e emprego, fomento do turismo, servizos educativos, actividades recreativas e culturais, actividades deportivas, abastecemento, rede de sumidoiros e depuración de augas residuais, recollida e tratamento de residuos sólidos urbanos, conservación de vías e espazos públicos, servizos técnico-urbanísticos, servizos técnico-administrativos, asistencia sanitaria e asistencia social.3. Así mesmo, tamén poderá acordarse a realización de actividades conxuntas relativas á paisaxe e ambiente, a conservación, defensa e posta en valor do patrimonio cultural, normalización lingüística e outras que se consideren de interese público local.1. As reunións e demais xestións a realizar polo Consello de dirección terán lugar na sede da Corporación municipal que en cada momento teña a Presidencia.2. Sen prexuízo do anterior, toda a documentación administrativa da xestión e acordos que se adopten será custodiada na Deputación provincial baixo a responsabilidade do Servizo de Asistencia a Municipios.1. Sendo de carácter permanente o fin deste convenio marco, a súa vixencia é indefinida. Xa que logo, as entidades asinantes comprométense a manter a súa participación e a súa vinculación a estas bases, con pleno cumprimento dos seus dereitos e obrigas, por un prazo mínimo de tres anos ou por calquera outro que resulte da memoria e programa de actuación de cada un dos servizos consorciados.2. Transcorrido o prazo mínimo que resulte de aplicación en cada caso, o membro que desexe separarse, deberá manifestar a devandita vontade, mediante acordo adoptado para o efecto, cun prazo de antelación dun ano á data na que se pretenda facer efectiva esta. En tal caso, constituirase a comisión liquidadora á que se fai referencia na base décimo novena.1. Para a xestión consorciada de cada servizo público deberá tramitarse un expediente para redactar unha memoria e programa de actuación que deberá contar, entre outros, cos seguintes apartados: • Antecedentes e estado de situación do servizo en cada un dos concellos: forma de xestión, contratos en vigor, medios persoais adscritos, ingresos e gastos presupostarios, medios materiais e instalacións técnicas cun informe sobre o seu estado de conservación e mantemento. • Delimitación e alcance das prestacións que se han realizar concretadas nun proxecto de regulamento do servizo. • Estudo económico-financiero, no que se fixen os custos unitarios das prestacións en cada un dos concellos e forma de financialas (taxas, prezos públicos, prezos privados, transferencias dos concellos e subvencións). No seu caso, este apartado incluirá un borrador de ordenanza de taxas o prezos públicos. En todo caso, cada concello deberá garantir o financiamento da totalidade do custo que lle sexa atribuído. • Estudo técnico-organizativo interno, coa descrición de tarefas que ha realizar o persoal e, no seu caso, funcionamento operativo das instalacións. • Proposta sobre a forma de xestión do servizo (directa, indirecta, mixta, con prestacións accesorias externalizadas), mesmo coa posibilidade de delegar a xestión na Deputación Provincial da Coruña. • Formas de seguimento e participación dos concellos na xestión conxunta.2. Asemade, tamén será un requisito previo para a xestión consorciada de cada servizo, a aprobación da memoria e programa de actuación, así como do regulamento do servizo e, no seu caso, ordenanzas reguladoras de taxas ou de prezos públicos, que deberán tramitarse consonte co seguinte procedemento: • Aprobación inicial da memoria e programa de actuación por cada un dos concellos, así como do regulamento e das ordenanzas fiscal ou reguladora de prezos públicos. • Exposición ao público por un prazo de trinta días, para o efecto de que as persoas interesadas poidan presentar reclamacións ou suxestións. • Aprobación definitiva por cada concello, coa forma de xestión do servizo que se teña determinado, e aprobación definitiva do regulamento e, no seu caso, da ordenanza fiscal ou de prezos públicos, consonte co disposto na Lei 7/85 e no Texto refundido da lei reguladora das facendas locais.3. Finalmente, no caso de que a Deputación propoña a xestión do servizo, deberá adoptarse o acordo de delegación por cada un dos concellos e a posterior aceptación pola Corporación provincial, coa maioría esixida polo artigo 47.1 h) da Lei 7/85, de bases de réxime local. Neste suposto, á delegación da xestión do servizo ten que engadirse a relativa á xestión e recadación da taxa ou prezo público correspondente, de acordo coas bases aprobadas pola Deputación para esta finalidade.1. A xestión consorciada dos servizos estará impulsada e dirixida por un órgano colexiado que se denominará Consello de dirección e que realizará as funcións de comisión de seguimento deste convenio marco e dos acordos que se adopten no seu desenvolvemento.2. O citado órgano estará formado por representantes de todas as entidades partícipes, de acordo coa seguinte distribución: a) Dous representantes de cada unha das corporacións partícipes, sendo un deles o alcalde ou concelleiro no que delegue. b) Dous representantes da Deputación Provincial da Coruña. Sen prexuízo desta composición, o presidente poderá dispor que asistan ás sesións, con voz pero sen voto, os técnicos ou persoal especializado que conveña en algún asunto determinado.3. A Presidencia do órgano recaerá no titular da Alcaldía que corresponda, segundo un procedemento rotatorio de carácter anual, partíndose inicialmente do concello de menor poboación dos partícipes.4. O cargo de representante non será retribuído, sen prexuízo das dietas e remuneracións por asistencia ás sesións que poida acordar a Corporación respectiva.5. O órgano estará asistido por un funcionario pertencente ao Servizo de Asistencia a Municipios, coas funcións da base décimo cuarta. O Consello de dirección, co carácter regulado na base anterior, terá as seguintes atribucións: a) Nomear ao presidente que corresponda segundo o procedemento de rotación anual anteriormente previsto. b) O impulso político e a dirección da comunidade intermunicipal para a prestación de servizos públicos consorciados. c) Aprobar inicialmente e propor ás corporacións partícipes a modificación do presente convenio marco e a proposta inicial da memoria, programa de actuación e convenios específicos dos servizos consorciados, que serán definitivamente aprobados polas corporacións partícipes. d) Fixar as bases de execución e seguimento dos programas de actuación dos servizos consorciados, velando pola eficiencia dos servizos, a súa calidade e sustentabilidade. e) Supervisar a calidade e cumprimento de contratos de obras, xestión de servizos públicos, servizos, subministracións e de calquera outra índole que poidan realizarse na prestación dos servizos consorciados. f) Aprobar a incorporación ou separación de novas entidades e aprobar as bases que teñan que rexer esta incorporación ou separación. g) Acordar a resolución do presente convenio marco. h) Calquera outras relativas ao exercicio das súas funcións que non estean atribuídas a outros órganos.1. Os acordos do Consello de dirección adoptaranse por maioría absoluta de votos dos membros presentes.2. Na ponderación de votos, os concellos partícipes contarán co 90 por cento e a Deputación corresponderalle o dez por cento restante.3. A atribución dos votos que lle correspondan a cada concello efectuarase no momento da constitución ou da incorporación dun novo membro, atendendo aos elementos de poboación, criterio polo que se distribuirá o 75% dos votos que lle correspondan á participación municipal e superficie, criterio polo que se distribuirá o 25 por cento restante.1. O Consello de dirección celebrará sesión ordinaria, como mínimo cada tres meses, e extraordinaria cando así o dispoña o presidente ou o solicite polo menos a terceira parte dos seus membros que, a súa vez, representen a terceira parte dos votos.2. En tal caso, recibida a solicitude, o presidente deberá convocar a sesión solicitada dentro dos 15 días hábiles seguintes ao de presentación da solicitude.3. Para a válida constitución, a sesión deberá contar coa asistencia de, polo menos, un terzo do número dos seus membros e que entre os presentes se conte cun terzo do número total de votos. Correspóndelle ao presidente exercer as seguintes atribucións a) Convocar, presidir e dirixir as sesións da Consello de dirección e calquera outro órgano de carácter colexiado que puidera crearse ao abeiro do presente convenio marco. b) Representar ás entidades partícipes en relación coa xestión dos servizos consorciados. c) Velar polo cumprimento do convenio marco, dos programas de actuación e dos convenios específicos de servizos públicos consorciados, e dos acordos adoptados polo Consello de dirección.1. Para o réxime de sesións e acordos, en todo o non previsto especificamente nas presentes bases, resultará de aplicación o disposto na lexislación de réxime local.2. Subsidiariamente aplicarase a Lei de réxime xurídico das administracións públicas e do procedemento administrativo común, así como o resto das disposicións legais do ordenamento administrativo. As funcións de apoio administrativo, asesoramento xurídico e económico serán prestadas por persoal funcionario da Deputación provincial.1. Os cometidos e traballos dos servizos que se consorcien poderán ser realizados, de acordo coa memoria e programa de actuación de cada servizo específico, polo persoal das entidades e administracións integrantes da Comunidade intermunicipal ou mediante as fórmulas de cooperación que en cada caso se acorden, nos termos previstos no ordenamento xurídico administrativo, mesmo mediante a delegación de funcións na Deputación Provincial da Coruña.2. Para a xestión consorciada utilizaranse exclusivamente medios persoais e materiais dos que dispoñan as corporacións locais partícipes.1. A adhesión dun novo concello partícipe deberá solicitarse mediante acordo do Pleno respectivo, adoptado pola maioría absoluta legal dos seus membros, que deberá ser remitido ao Consello de dirección.2. Recibida a certificación do acordo, a incorporación do concello solicitante requirirá o voto favorable da maioría absoluta dos votos do Consello de dirección.3. O concello novamente incorporado, así como os que xa estaban integrados con anterioridade, disporán a partir da incorporación do número de votos consonte coa distribución que se establece na base décima.1. Recibido o acordo plenario no que se manifesta a vontade de separarse deste convenio ou dos acordos específicos que se adopten no seu marco, designarase unha Comisión liquidadora que, atendendo ao efecto xurídico e económico que se produza nos contratos, convenios e demais acordos, presentará unha proposta ao Consello de dirección na que se fixen as condicións e efectos da separación unilateral.2. Tamén procederá a separación, con carácter forzoso, de calquera dos partícipes, por incumprimento grave da lexislación vixente que afecte aos servizos públicos consorciados ou das normas estatutarias, cando así o estime o Consello de dirección, previo expediente tramitado para o efecto e con requirimento á Corporación interesada para que asuma o compromiso incumprido no prazo establecido para o efecto, coa advertencia de que de non atendelo procederase a súa suspensión provisional como partícipe, como paso previo á súa separación definitiva.1. A modificación das presentes bases requirirá o acordo inicial do Consello de dirección e, posteriormente, a súa aprobación por cada unha das entidades partícipes, mediante acordo adoptado polo órgano competente.2. Co mesmo procedemento, este convenio marco poderá resolverse polas seguintes causas: a) Por imposibilidade de cumprimento dos fins establecidos. b) Por disposición legal o por aparecer circunstancias contrarias ao interese público. c) Cando así o acorde o Consello de dirección, pola maioría das tres cuartas partes dos seus membros.3. O acordo de resolución determinará a forma na que se teña que proceder para o cesamento das actividades de xestión dos servizos consorciados, previa constitución dunha comisión liquidadora que proporá os efectos xurídicos e económicos para cada entidade.1. Unha vez tomados os acordos correspondentes polos concellos interesados e a sinatura deste convenio marco, no prazo de quince días constituirase o Consello de dirección regulado na base oitava.2. O Consello de dirección, unha vez constituído, designará os técnicos responsables da elaboración da memoria e plan de actuación dos servizos que pretendan consorciarse, para a súa tramitación, aprobación e aplicación consonte co disposto no presente convenio.” O que se publica para coñecemento xeral. Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, según o disposto no art.107 da Lei 30/1992, do 26 de novembro, do réxime xurídico das administracións públicas e do procedemento administrativo común. Irixoa, 25 de abril de 2013 O ALCALDE Antonio Deibe Sanmartín